奉陪蕭使君入鮑達洞尋靈山寺
作者：劉長卿
朝代：唐

paragraphs: 山居秋更鮮，秋江相映碧。
獨臨滄洲路，如待挂帆客。
遂使康樂侯，披榛著雙屐。
入雲開嶺道，永日尋泉脈。
古寺隱青冥，空中寒磬夕。
蒼苔絕行徑，飛鳥無去跡。
樹杪下歸人，水聲過幽石。
任情趣逾遠，移步奇屢易。
蘿木靜蒙蒙，風煙深寂寂。
徘徊未能去，畏共桃源隔。